《独居外寝偶薄寒侵体遂赋一律》
宋代·汪真

参差瓦上溥霜凝，酿得严寒渐渐增。
布被多年浑似铁，石床连夜恰如冰。
杯邀竹叶为兄弟，帐伴梅花作友朋。
酒醒依然眠不得，揽衣重整对青灯。

作者简介：汪真（一一九六～一二六四），字文通，号竹轩，缙云（今属浙江）人。多次应举不第。理宗景定四年十二月卒，年六十八。事见民国丙辰本《缙云汪氏宗谱》卷三。今录诗九首。